**BARALLA ANIMAL**

Fa temps, al regne animal, tot era pau i tranquil·litat en una bella selva. Fins que un dia van veure tots els animals un cartell on posava que hi hauria una cacera que duraria un mes. Quan ho van llegir, tots els animals es van refugiar en els seus caus.

Van estar trenta dies sense veure la llum del sol i alimentant-se de les seves escasses provisions. És curiós però van ser capaços de suportar amb paciència moltes privacions per tal de salvar la seva vida. Així que els malvats humans no van poder trobar res per caçar.

Quan va passar un mes, els animals van sortir dels seus amagatalls i es van posar a conversar mentre observaven el cartell que anunciava la cacera. Un mico que passava per allà va preguntar:

* Escolti’m, senyor lleó, de què esteu parlant?
* Del cartell que has posat, home! No dissimulis! -va contestar el lleó.
* Sí, el cartell no l’han escrit els homes sinó tu! -va dir una serp.
* Sí, tu ets el culpable perquè et coneixem i ets un trapella! -va exclamar un guepard.

Uns quants animals més van començar a queixar-se i a criticar el mico. Tots van acabar molt enfadats amb ell perquè estaven molts segurs que ell havia fet aquella broma.

En poc temps va començar una forta baralla plena d’insults i d’odi. No van trigar a passar de les paraules al cops, i al final, fins i tot, es llençaven pedres i pals. Estaven en plena guerra.

Quan una ovella d’un prat proper va sentir tot l’enrenou, es va apropar a veure què passava. Es va pujar a un soc i va dir:

* Pau, pau, que hi hagi pau!

Després d’uns minuts, tots van fer silenci i ella va preguntar què passava. Quan li ho van explicar, va demanar proves però ningú les tenia. Va preguntar al mico la seva versió i ell va dir que era innocent.

De cop va aparèixer un tot terreny i d’ell van sortir dos homes. Ràpidament tots els animals es van amagar on van poder. Els senyors es van apropar al cartell, el van treure i el van ficar al cotxe. Mentre es cordaven el cinturó comentaven:

* Quina mala sort! Amb tot l’esforç que ens ha costat fer el cartell!

La moralitat d’aquest conte és que no està bé acusar falsament ni tampoc barallar-se.

**Nom del grup:** Els hackers

**Pseudònims dels 4 membres del grup:** Enneàgon, Dolores Díaz, Miles Morales i Sonic the Hedgehog